Diari Oficial de la Generalitat Valenciana


Sumari del DOGV 4509, del 28-05-2003 (2003/6038)

Informació pública de l'aprovació del projecte d'urbanització del sector R5A d'Orpesa.
--------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6038


Organisme emissor
:   Ajuntament d'Orpesa

Tipus de document
:   Anunci

Informació pública de l'aprovació del projecte d'urbanització del sector R5A d'Orpesa. [2003/M6038]
  
Mitjançant acord de l'Ajuntament en Ple d'Orpesa, en sessió celebrada el dia 31 de març de 2003, es va aprovar el projecte d'urbanització del sector R5A d'Orpesa; la part dispositiva d'este acord és la següent:
  
Primer
  
Resoldre les al·legacions presentades pels propietaris d'acord amb l'informe de l'arquitecte municipal:
  
Carlos Garrido Siero, arquitecte municipal de l'Ajuntament d'Orpesa, informa:
  
En relació amb les al·legacions presentades per diversos dels propietaris respecte al projecte d'urbanització,
  
Es proposa desestimar la pretensió dels al·legants en el sentit que el projecte d'obres d'urbanització no pot tindre cap modificació i que l'urbanitzador havia de considerar totes les previsions.
  
Això no pot ser així, ja que l'Ajuntament, fent ús de les seues legítimes competències, pot introduir condicionants com en el cas que ens ocupa de substituir l'enllumenat previst en el projecte per l'urbanitzador, canviant les lluminàries i els puntals, d'acord amb les previsions del Pla d'Excel·lència Turística, així com obligar a millorar l'ajardinament de vials, bombament centralitzat d'aigües residuals, així com les exigències de Renfe de tanca d'infraestructura ferroviària, d'Iberdrola de portar la línia elèctrica i de Medi Ambient de construcció d'un drenatge de pluvials a la mar.
  
Per tot això, es proposa l'aprovació de la retaxació d'obres, i es proposa la desestimació de les al·legacions presentades en este sentit pels al·legants.
  
Orpesa, 21 de març de 2003.- L'arquitecte: Carlos Garrido Siero.
  
Segon
  
Aprovar el projecte d'urbanització del sector R5A d'Orpesa amb les següents modificacions:
  
1. El cost total de les obres d'urbanització ascendix a 82.823.894,82 euros, segons el detall següent:
  
2. En relació amb el sanejament d'aigües residuals, els promotors hauran de comprometre's a satisfer la part proporcional d'aquelles infraestructures de sanejament que provoquen, que a raó de 90 euros per habitant equivalent suposarà pagar 1.592.820 euros corresponents als 17.698 habitants equivalents, la connexió podrà dur-se a terme amb la sol·licitud prèvia a efectuar al seu dia, i quan s'execute la construcció de la nova estació, es complisquen les condicions d'abocament i s'ingresse amb anterioritat a l'entitat de sanejament la quantitat corresponent, la qual cosa haurà de tindre's en compte per l'urbanitzador com a un major cost a repercutir entre els propietaris en proporció a la seua respectiva participació.
  
3. En relació amb les obres de l'avinguda de Barcelona, s'han adjudicat recentment per l'administració competent, i al seu càrrec. Lògicament sols podrà repercutir-se, si escau, la part d'obres que no s'execute a càrrec de l'administració i que estiga inclosa en el projecte d'urbanització.
  
4. S'aproven els següents paràmetres urbanístics a tindre en compte:
  
Despeses d'urbanització 24.903.270,82 euros
  
Valor repercussió m² sostre
  
88.479.285,82 / 496.212,65m²t= C.u = 54.73 euros/m²t
  
Valor sòl sense urbanitzar =
  
8124 HCT/m² sòl V.s = 50,34 euros/m² s
  
Coeficient de canvi
  
C%= C.u/(C.u + V.s) = 52,09%
  
5. Aprovar el pla d'etapes contingut en l'estudi de seguretat i salut del projecte d'urbanització del sector R 5 A.
  
6. En relació amb la despesa generada pel dictamen pericial, que ascendix a 2.900 euros, l'urbanitzador l'haurà d'avançar, s'haurà de pagar en el mes següent a la notificació del present acord i d'incloure dins de les quotes d'urbanització.
  
Tercer
  
Publicar el present acord en el Butlletí Oficial de la Província de Castelló i remetre'l a la Conselleria d'Obres Públiques, Urbanisme i Transports.
  
Quart
  
Aprovar la taula resum del total de despeses d'urbanització que correspon a la unitat d'execució 1 del sector R5 A Àrea Homologada, entenent que esta té caràcter provisional i té efectes en relació amb les garanties de l'article 71.3 de la LRAU; s'indica que el dit quadre haurà d'acompanyar les notificacions del present acord.
  
Cinqué
  
Notificar el present acord als interessats, fent-los saber els recursos procedents en dret i posant de manifest que el termini per a optar pel tipus de retribució a l'urbanitzador serà de 10 dies hàbils des del dia següent a la recepció de la notificació i amb els requisits establits en l'article 71.3 de la LRAU: «El propietari disconforme amb la proporció de terrenys que li corresponga cedir com a retribució, podrà oposar-se a ella sol·licitant el pagament en metàl·lic. La sol·licitud formalitzada en document públic haurà de notificar-la a l'urbanitzador i a l'Ajuntament en els 10 dies següents a l'aprovació del projecte d'urbanització».